Si të mbrohen anijet e pasagjerëve nga kërcënimi i piratëve në Oqeanin Indian
Një admiral sugjeron pajisjen e anijeve me roje të armatosura për mbrojtje
Kohët e fundit,bandat e piratëve somalezë kanë shkallëzuar sulmet, megjithë praninë e dhjetra anijeve të huaja në rajonin e Oqeanit Indian dhe përreth tij. Marina amerikane thotë se ka anije të përmasave dhe formave të ndryshme në përpjekjet kundër piraterisë në bregdetin lindor të Afrikës. Marina po ashtu është përpjekur të hapë një korridor përmes Gjirit të Adenit. Dhe kjo i ka detyruar piratët të futen në Oqeanin Indian, pranë Indisë dhe më në jug drejt Mozambikut. Admirali Mark Fitzgerald drejton forcat e marinës amerikane në Evropë dhe Afrikë. Ujërat e qeta po i lejojnë piratët të operojnë deri mijëra kilometra larg brigjeve të Afrikës. Gjiri i Adenit, mes Somalisë dhe Jemenit, është shumë i rëndësishëm për peshkimin. Mijëra anije kalojnë nëpër këto ujëra çdo vit, që shkojnë e vijnë nga Kanali i Suezit dhe që hyjnë e dalin nga Oqeani Indian. Piratët somalezë kanë marrë peng aktualisht mbi 20 anije, me qindra anëtarë ekuipazhi, të cilëve u kërkojnë të paguajnë, si kusht për lirimin e tyre. Admirali Fitzerald thotë se anijet komenciale duhet të kenë roje të armatosura në bord. Zoti Fitzerald thotë se komuniteti ndërkombëtar duhet të ndërmarrë një fushatë për bllokimin e fondeve financiare për piratët. Admirali e pranon se ka qenë e vështirë t’i bindësh vendet e ndryshme të ndjekin ligjërisht piratëve. Ai thotë se SHBA po punojnë për një plan për nxjerjen para drejtësisë të piratëve, që aktualisht mbahen në anijet e marinës. Përveç kësaj, marina afrikane po trajnohet nga SHBA dhe partnerët ndërkombëtarë se si të zbatojnë ligjin në ujërat e tyre. Admirali Fitzerald thotë se zor që së shpejti të ketë një qeveri të qëndrueshme në Somali. Pra, është e nevojshme të ketë një përpjekje ndërkombëtare për të luftuar piraterinë. Por ai thotë se në fund të fundit, vetëm patrullimet detare, nuk do ta zgjidhin problemin.